Seletuskiri

**Viljandi linna 2025. aasta II lisaeelarve**

Viljandi linnavalitsus on koostanud 2025. aasta II lisaeelarve eelnõu, mille eesmärk on teha muudatusi eelarveridade täpsustamiseks, sihtrahade lisamiseks ja vähendamiseks, põhitegevuse ja investeerimistegevuse tulude ja kulude mahu muutmiseks. Tulude ja kulude mahtude muudatused on võrdsed -110 926 eurot.

**Olulisemad lisaeelarvega tehtavad muudatused:**

1. **Põhitegevuse tulud**
   1. Tulu kaupade ja teenuste müügist on suurendatud 65 447 euro võrra: Majandusvaldkonnas on korrigeeritud tulusid +737 euro võrra, korrigeeritud parkimistulusid; Haridusvaldkonnas on tulude kasv +23 899 eurot seoses muude tuludega: juhendamine, laagrid, koolitused, kaupade müük; Vaba aeg, kultuur, religioon valdkonnas on tulude kasv +40 811 eurot: lepingutest tulenevad tulud (Mulgi-, Põhja-Sakala, Viljandi vald), malevatulud, koolitused.
   2. Saadud toetused suurenesid +260 843 euro võrra: Linnaraamatukogu tulud on suurenenud +166 775 euro võrra: tulud ussirändajate projektist, kultuuriministeeriumi teavikute toetus, koolitused, üritused ja muud tulud; Sakala keskuse tulud suurenesid +23 552 euro võrra: Projektide laekumised tuluks; Haridusvaldkonnas suurenesid tulud +32 516 eurot: toetusfondi täiendavad eraldised, PRIA toetus ja muud; Sotsiaalameti tulud suurenesid +38 000 eurot: täiendavad eraldised.
   3. Muud tulud suurenesid +43 195 euro võrra: Viljandi Spordikeskus +3 074 eurot kasutatud varude müügist; Viljandi Päevakeskus +40 121 eurot Kindlustushüvitis.
   4. Maksutulusid korrigeeriti seoses parkimistuludega -7 960 eurot.

Põhitegevuse tulude muudatused kokku on +361 525 eurot, sh sihtraha suurenes +7 640 eurot.

1. **Põhitegevuse kulud**
   1. Antavate toetuste muudatused kokku on +1 072 eurot.
      1. Spordikeskuse kulu suurenes seoses maksutõusuga +155 eurot; Sotsiaalameti on suurendanud täiendavaid eraldisi +917 eurot.
   2. Tööjõukuludes on muudatused -90 372 eurot.
      1. Kõige rohkem vähenevad kokku haridusvaldkonna tööjõukulud - 153 741 eurot, millest -174 504 eurot on tingitud Viljandi Täiskasvanute Gümnaasiumi üleminekust Haridus- ja Teadusministeeriumi valitsemisalasse ja Kesklinna kooli kulud vähenesid -3 525 euro võrra seoses kulukohtade korrigeerimisega. Suurenesid Männimäe Lasteaia kulu +470 eurot seoses praktikandi juhendamisega ja Kaare koolil suurenesid kulud + 23 818 (Kesklinna Kooli lisaklassi kulud), mis kaetud Hariduse reservist.
      2. Palgakulud suurenesid kõige enam Linnaraamatukogul +41 021 eurot seoses USR projektiga, Sakala Keskus- Noorsootöö +42 895 eurot, Malevlaste palgakulud, Kantselei +11 346 eurot: võlaõiguslikud lepingud, projektitasud, muud korrigeerimised.
   3. Majandamiskulude muudatused on kokku -91 308 eurot.
      1. Haridusvaldkonna kulud vähenevad -24 221 eurot, milest -20 000 eurot on seos Viljandi Täiskasvanute Gümnaasiumi üleminekust Haridus- ja Teadusministeeriumi valitsemisalasse.
      2. Muudes valdkondades vähenesid majandamiskulud -67 087 euro võrra. Linnaraamatukogu kulud suurenesid +119 813 eurot: teavikud maakonna ja linna raamatukogule, USR projekt ja muud kulud; Haridus ja Kultuuriameti kulud vähenesid -90 715 euro võrra: Kaasava hariduse projektid, transpordi kompensatsioon laulupeol osalemisel ja muud kulud; Viljandi Spordikeskuse kulud vähenesid -65 936 eurot: vähenesid halduskulud; Hoolekandekeskuse kulud vähenesid -25 614 eurot: halduskulude ning inventari ja tarvikute kulude vähenemine.

Põhitegevuse kulude muudatused kokku on -180 608 eurot.

Põhitegevuse tulem on II lisaeelarve tulemusena +2 172 966 eurot.

1. **Investeerimistegevus**
   1. 04 Majanduse alt on vähendatud 1 600 euro võrra investeeringute reservi kulusid ja tõstetud Üldiste valitsussektori teenuste alla 1 600 eurot seoses päästeameti ettekirjutusega Linnu 2.
   2. Laenuitresside summat on suurendatud 35 642 euro võrra võttes arvesse juba makstud ja veel eeldatavaid makstavaid selle aasta intresse.
   3. Suurendatud on tänavate rekonstrueerimise kulusid 13 390 euro võrra

Investeerimistegevuse eelarve kulud suurenevad 49 032 euro võrra.

Kulude jaotus objektide kaupa on toodud alljärgnevas tabelis:

|  |  |  |  |
| --- | --- | --- | --- |
| **Projekti nimetus ja kood** | **I lisaeelarve** | **II lisaeelarve** | **Muutus** |
| **01 Üldised valitsussektori teenused** | **526 358** | **563 600** | **37 242** |
| KU233 Investeeringute reserv | 47 000 | 48 600 | 1 600 |
| Laenu intressid | 479 358 | 515 000 | 35 642 |
| **04 Majandus** | **3 184 291** | **3 196 081** | **11 790** |
| KU174 Tänavate rekonstrueerimine | 160 000 | 160 000 | 0 |
| KU17H Hariduse tn ja Reinu tee projekteerimine | 380 000 | 380 000 | 0 |
| 0007 Turu ja Kaalu tänav ja Kaalu tänava parkla rekonstrueerimine | 1 262 527 | 1 262 527 | 0 |
| KU19T Kõnniteede rekonstrueerimine | 99 000 | 99 000 | 0 |
| KU233 Investeeringute reserv | 4 534 | 2 934 | -1 600 |
| KU23K Järveotsa arendusala tänavad ja tehnovõrgud | 182 000 | 182 000 | 0 |
| 0006 Trepimäe rekonstrueerimine | 340 000 | 340 000 | 0 |
| 0008 Uueveski kergliiklustee (lõigus Uus tn - Oja tee) | 665 230 | 665 230 | 0 |
| 0011 Haljastu arengukava elluviimine, alleede rajamine | 33 000 | 33 000 | 0 |
| 0001 Raamatukogu põhiprojekt ja eskiis | 58 000 | 58 000 | 0 |
| KU174 Tänavate rekonstrueerimine |  | 13 390 | 13 390 |
| **05 Keskkonnakaitse** | **123 154** | **123 154** | **0** |
| KU265 Sadevete kanalisatsiooni hooldus | 55 000 | 55 000 | 0 |
| PR517 Harrastuskalapüüki toetava taristu uuendamine Viljandi järvel | 60 000 | 60 000 | 0 |
| Linnahoolduse liising | 8 154 | 8 154 | 0 |
| **06 Elamu- ja kommunaalmajandus** | **1 230 979** | **1 230 979** | **0** |
| KU292 Korteriühistute toetamine - Õue ja haljasalad korda | 30 000 | 30 000 | 0 |
| KU307 Tänavavalgustuse rekonstrueerimine | 120 000 | 120 000 | 0 |
| KU321 Lemmikloomade varjupaik | 1 058 979 | 1 058 979 | 0 |
| KU337 Linnakujundus väikevormid "Tüdruk ja kaks lindu" | 22 000 | 22 000 | 0 |
| **08 Vaba aeg, kultuur, religioon** | **150 000** | **150 000** | **0** |
| KU790 Kaasava eelarve menetluse tulemusel rajatav objekt | 60 000 | 60 000 | 0 |
| Sakala Keskus | 50 000 | 50 000 | 0 |
| Viljandi Spordikeskus | 40 000 | 40 000 | 0 |
| **Kokku** | **5 214 782** | **5 263 814** | **49 032** |

1. **Finantseerimistegevus**
   1. Võetavat laenusummat vähendatakse 472 451 euro võrra, kuna laenu ei saa võtta rohkem kui investeeringuid tehakse. Kohustuste tasumist on vähendatud 576 755 euro võrra seoses laenumakse korrigeerimisega reaalseks 2025.a kohustiseks. Linna prognoositav laenukoormus 2025. aasta lõpus on 51,6%.
2. **Likviidsete vahendite ja nõuete ning kohustiste saldo muutus**
   1. Likviidsete varade saldo 01.01.2025 oli 649 248 eurot. II lisaeelarve likviidsete varade muutus on -494 637 eurot, likviidsete varade saldo aasta lõpuks on 154 611 eurot.
   2. Nõuete ja kohustiste saldot käesoleva lisaeelarvega ei muudeta.
3. **Eelarvemaht**
   1. I Lisaeelarves oli tulude ja kulude maht 44 103 672 eurot. Lisaeelarvega tulude ja kulude maht väheneb 110 926 eurot.

(allkirjastatud digitaalselt)

Ülle Allik

rahandusameti juhataja